מיטת שיזוף בעיצוב האדריכל דוד דה מאיו
כיסאות כתר פלסטיק פזורים ב"חוף תל אביב" על גדת הדנובה בעיר וינה.
**כתר מוצרים לבית ולגינה בע"מ** (בעבר, **כתר פלסטיק בע"מ**, מוכרת גם בשם **כתר ישראל**) היא חברה פרטית ישראלית שנוסדה בישראל ב-1948 והתפתחה לתאגיד רב-לאומי בשם Keter Group SA (הרשום בלוקסמבורג), שהוא הקבוצה הגדולה בעולם לייצור של ריהוט לבית ולגינה, מוצרי פנאי ואחסון. בקבוצת כתר 20 מפעלים הפרוסים ברחבי העולם כולל ארצות הברית, קנדה, אנגליה, הונגריה, ספרד, איטליה, פולין ולוקסמבורג. מתוך מפעליה - תשעה שוכנים בכרמיאל, ביקנעם עילית ובאזור התעשייה אלון תבור. מחזור המכירות השנתי של הקבוצה הוא מעל חמישה מיליארד ש"ח.

היסטוריה
--------

החברה נוסדה בשנת 1948 כבית מלאכה ליצור צעצועים ומוצרי בית ביפו, בין מקימיו היה יוסף סגול. בשנת 1971 יוסף סגול רכש את חלקיהם של שותפיו והפך לבעל החברה. לאחר מותו של יוסף סגול, קיבלו שלושת ילדיו, ויקי בן ג'וי (אשר מכרה את החזקותיה לשני אחיה), סמי ויצחק סגול את השליטה בחברה. סמי סגול שימש כיו"ר החברה, מישל בן וייס שימש כמנכ"ל וטל סנדר שימש כנשיאה.

עם השנים החברה גדלה והגיעה לכ-20 מפעלים בישראל, באירופה ובארצות הברית ובין מוצריה המשווקים לכל העולם ניתן למנות מוצרי פלסטיק לשימוש ביתי, מוצרי אחסון, ארגזים, מדפים, ריהוט לבית, לאמבטיה ולגינה.

בשנת 1985 נחנך המפעל של החברה בכרמיאל, בעל שטח של 6000 מ"ר, 200 עובדים ובהשקעה של 15 מיליון דולר. באותה שנה הוענק לחברה פרס יצואן מצטיין מנשיא המדינה

בשנת 1985 השיקה כתר את כיסא הפלסטיק הראשון שבנוי מ'חתיכה אחת', בטכנולוגיה בשם "מונובלוק". הכיסא הוא אחת מההצלחות הגדולות של החברה. בעשור השני של המאה העשרים ואחת נקשר הכיסא לאירועי אלימות בחברה הישראלית. מנכ"ל כתר, אודי שגיא, הגיב ואמר: "לקחו את הכיסא והוא הפך לסיפור, במקום להתעסק באלימות בחברה הישראלית".

בשנת 1987 אימצה החברה את קבוצת בית"ר ירושלים למשך שנה אחת.

בשנת 1997 רכשה החברה את הפועל תל אביב והוסיפה את השם "כתר" לשם הקבוצה. בהמשך נמכרה הקבוצה להראל השקעות.

בין השנים 2003 ל-2005 רכשה כתר שתי חברות פלסטיק אירופאיות: Curver ו-Allibert  והפכה לחברה הגדולה בתחומה באירופה.

החברה זכתה בפרס התעשייה מטעם התאחדות התעשיינים בגין הישגים יוצאי דופן. כן זכתה בפרס הלורד זיו על פיתוח יחסי המסחר בין ישראל לבריטניה.

בשנת 2008 נמכר מתחם המפעל הישן של כתר פלסטיק ביפו, הסמוך לשוק הפשפשים, ליזם הנדל"ן איציק ברוך.

ביולי 2016 מכרו האחים סגול 80% ממניות החברה לקרן BC פרטנרס תמורת 1.36 מיליארד דולר.

בשנתיים שאחרי המכירה חוותה הקבוצה ירידה מתמשכת ברווחיות. את שנת 2020 סיימה החברה עם הכנסות שיא של 1.28 מיליארד אירו.

בחודש ספטמבר 2021 הוגשה על ידי קבוצת כתר (Keter Group SA) טיוטת תשקיף לוועדה לניירות ערך ולבורסות לקראת אפשרות להנפקה ב-NYSE. כחודשיים לאחר מכן דחתה החברה את ההנפקה המתוכננת בשל הערכות ששווי החברה בהנפקה יהיה נמוך משמעותית מהצפי.

פעילות בישראל
-------------

בכתר ישראל נמצאים מרכזי היצור והפיתוח המשמעותיים של הקבוצה ומועסקים בה קרוב ל-3,000 עובדים. הפעילות הישראלית מנוהלת על ידי המנכ"לים המשותפים אודי שגיא ויפתח סחר, המכהנים גם בתפקידים בכירים בהנהלה המצומצמת של הקבוצה.

לחברה מפעלים ביוקנעם, כרמיאל ובאזור התעשייה אלון תבור. בשוק הישראלי החברה מוכרת ומשווקת את מוצריה דרך רשת עצמאית, המונה 15 חנויות, רשתות "עשה זאת בעצמך" וחנויות אחרות.

קישורים חיצוניים
----------------

* אתר האינטרנט הרשמי של Keter Group SA (באנגלית)
* אתר האינטרנט הרשמי של כתר מוצרים לבית ולגינה בע"מ
* עידו אפרתי, נעמי דרום, המתכון המשפחתי של כתר פלסטיק להצלחה, באתר TheMarker‏, 8 באוגוסט 2012
* אסף קמר ונדב צנציפר, אקזיט הענק של כתר: האחים שעשו הון מפלסטיק, באתר ynet, 21 ביולי 2016
* אתר למנויים בלבד חגי עמית, איך עושים 7 מיליארד שקל מפלסטיק?, באתר TheMarker‏, 29 ביולי 2016
* גולן חזני, "כמו משה לארץ המובטחת, הובלתי את כתר לאמריקה", באתר כלכליסט, 13 בפברואר 2018
* גולן חזני, חשיפת כלכליסט כתר פלסטיק מציגה: הנפילה שאחרי האקזיט, באתר כלכליסט, 13 במרץ 2019
* אתר למנויים בלבד שלומית לן, פלסטיק מתכלה: האקזיט החלומי של כתר נהפך לכאב ראש, באתר TheMarker‏, 29 בספטמבר 2023
* טכנולוגיית ראטן: כיסא של כבוד, באתר "חדשנות ישראלית"

הערות שוליים
------------

1. ↑  מידע על אנשי מפתח מדף אודות, באתר כתר, ‏17/10/2021
2. ↑  כתר מגייסת 200 עובדים למפעל חדש בכרמיאל, באתר וואללה, ‏01/9/2021
3. ↑  כתר הגישה תשקיף לרשות לניירות ערך בארה"ב, לקראת הנפקה אפשרית, באתר Plastic Time, ‏17/9/2021
4. 1 2  אודות כתר, באתר כתר
5. ↑  תשקיף חברת כתר גרופ, ‏16/9/2021
6. ↑  החברות המובילות בתעשיה לפי מחזור מכירות, באתר Duns, ‏2021
7. ↑  חזי שטרנליכט, יותר מחצי מכספי ההנפקה של כתר יילכו לפירעון חוב, באתר כלכליסט, ‏18/9/2021
8. ↑
9. ↑  אורי גינוסר, כתר פלסטיק - יצוא ויצוא ידע, מעריב, 17 במרץ 1987
10. ↑  זכית, הכתר שלך, חדשות, 30 באפריל 1985
11. ↑  אורנה יפת, ראיון כלכליסטמנכ"ל כתר פלסטיק ישראל: "המעבר מחברה משפחתית לקרן זרה לא זרם, אבל עשינו שינוי דרמטי", באתר כלכליסט, 18 באפריל 2021
12. ↑  אורי גינוסר, עיסקת השנה - אימוץ בית"ר, מעריב, 17 במרץ 1987
13. ↑  רון בן הרצל, אורי ובוכום מגיעים מחר, חדשות, 25 ביוני 1987
14. ↑  גולן חזני, עלייתו ונפילתו של הרומן בין כתר להפועל ת"א, באתר כלכליסט, ‏13/2/2018
15. ↑  תני גולדשטיין, כתר פלסטיק רכשה את ענקית הפלסטיקה אליברט, באתר ynet, 22 בדצמבר 2003
16. ↑  שמוליק ינאי, הפריצה הגדולה של כתר: הפכה לחברת הפלסטיק הגדולה באירופה - רכשה את חברת CURVER תמורת 35 מיליון דולר, באתר The Marker, ‏13/01/2005
17. ↑  שי שלו, ‏נסגרה העסקה: כתר פלסטיק תימכר ל-BC פרטנרס לפי שווי של 1.7 מיליארד דולר, באתר גלובס, 20 ביולי 2016
18. ↑  כתר פלסטיק בדרך לוול סטריט - בוחנת מיזוג עם ספאק לפי שווי של 2.7 מיליארד דולר, באתר bizportal, ‏17/6/2021
19. ↑  גולן חזני, בלעדי כתר פלסטיק תנפיק בנאסד"ק לפי שווי של 2.5 מיליארד דולר, באתר כלכליסט, 30 באוגוסט 2021
20. ↑  חזי שטרנליכט, כתר הגישה טיוטת תשקיף לקראת הנפקה בוול סטריט, באתר כלכליסט, 17 בספטמבר 2021
21. ↑  גולן חזני, השוק הפנה לכתר פלסטיק כתף קרה וההנפקה בנאסד"ק נדחתה, באתר כלכליסט, 8 בנובמבר 2021
22. ↑  מאות כיסאות ורודים הוצבו בנמל ת"א: מיצג מיוחד לרגל חודש המודעות לסרטן השד, באתר מעריב, ‏14/10/2020
23. ↑  דף חנויות כתר, באתר כתר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009674575805171

 |